บันทึกข้อความ

**ส่วนราชการ** สำนักงานส่งเสริมการปกครองท้องถิ่นจังหวัดชัยนาท (กลุ่มงานกฎหมายฯ) โทร.056-416380

**ที่**  ชน 0023.4/  **วันที่**  มิถุนายน 2564

**เรื่อง** ขอส่งหนังสือ “แนวทางการยกระดับธรรมาภิบาลสำหรับองค์กรปกครองส่วนท้องถิ่น”

เรียน ท้องถิ่นจังหวัดชัยนาท

 **1. ต้นเรื่อง**

 สำนักงาน ป.ป.ช. มีหนังสือ ที่ ปช 0013/ว 0048 ลงวันที่ 8 มิถุนายน 2564 แจ้งว่า ได้จัดทำหนังสือ “แนวทางการยกระดับธรรมาภิบาลสำหรับองค์กรปกครองส่วนท้องถิ่น” เพื่อส่งเสริมให้องค์กรปกครองส่วนท้องถิ่นมีแนวปฏิบัติที่ดีในการดำเนินงานตามหลักธรรมาภิบาล อันส่งผลต่อการยกระดับผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment : ITA) รวมทั้งเหมาะสมกับหน่วยงานกำกับดูแลองค์กรปกครองส่วนท้องถิ่นตามกฎหมาย จึงได้จัดส่งหนังสือดังกล่าวให้สำนักงานส่งเสริมการปกครองท้องถิ่นจังหวัด จำนวน 4 เล่ม ทั้งนี้ ได้จัดส่งหนังสือดังกล่าวให้องค์กรปกครองส่วนท้องถิ่นโดยตรงแล้ว

 **2. ข้อพิจารณา**

พิจารณาแล้วเห็นว่า เพื่อให้การส่งเสริมให้องค์กรปกครองส่วนท้องถิ่นมีแนวปฏิบัติที่ดีในการดำเนินงานตามหลักธรรมาภิบาลเป็นไปด้วยความเรียบร้อย จึงเห็นควรแจ้งให้ทุกกลุ่มงาน และท้องถิ่นอำเภอ ทุกอำเภอ ทราบ โดยเป็นการจัดส่งหนังสือในรูปแบบไฟล์ดิจิทัล และจัดเก็บหนังสือจำนวน 4 เล่มไว้ที่กลุ่มงานกฎหมาย ระเบียบและเรื่องร้องทุกข์ เพื่อใช้เป็นเอกสารอ้างอิงในการปฏิบัติงานที่เกี่ยวข้องต่อไป

 **3. ข้อเสนอ**

 จึงเรียนมาเพื่อโปรดพิจารณา หากเห็นชอบขอได้โปรดลงนามในหนังสือที่เสนอมาพร้อมนี้

 (นายเศรษฐวุฒิ เพ็งพุ่ม)

 นิติกรปฏิบัติการ

บันทึกข้อความ

**ส่วนราชการ** สำนักงานส่งเสริมการปกครองท้องถิ่นจังหวัดชัยนาท (กลุ่มงานกฎหมายฯ) โทร.056-416380

**ที่**  ชน 0023.4/ว  **วันที่**  มิถุนายน 2564

**เรื่อง** ขอส่งหนังสือ “แนวทางการยกระดับธรรมาภิบาลสำหรับองค์กรปกครองส่วนท้องถิ่น”

เรียน ผู้อำนวยการกลุ่มงาน ทุกกลุ่มงาน หัวหน้าฝ่ายบริหารทั่วไป และท้องถิ่นอำเภอ ทุกอำเภอ

ด้วยสำนักงาน ป.ป.ช. แจ้งว่า ได้จัดทำหนังสือ “แนวทางการยกระดับธรรมาภิบาลสำหรับองค์กรปกครองส่วนท้องถิ่น” เพื่อส่งเสริมให้องค์กรปกครองส่วนท้องถิ่นมีแนวปฏิบัติที่ดีในการดำเนินงานตามหลักธรรมาภิบาล อันส่งผลต่อการยกระดับผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity1&1Transparency1Assessment1:1ITA) รวมทั้งเหมาะสมกับหน่วยงานกำกับดูแลองค์กรปกครองส่วนท้องถิ่นตามกฎหมาย โดยสามารถดาวน์โหลดหนังสือในรูปแบบไฟล์ดิจิทัลได้ที่ <http://ggde.nacc.go.th> (ระบบธรรมาภิบาลออนไลน์) และ QR Code ท้ายหนังสือสำนักงาน ป.ป.ช. ที่ ปช 0013/ว 0048 ลงวันที่ 8 มิถุนายน 2564 ที่ส่งมาพร้อมนี้

 จึงเรียนมาเพื่อทราบ และใช้เป็นข้อมูลเพื่อส่งเสริมให้องค์กรปกครองส่วนท้องถิ่นมีแนวปฏิบัติที่ดีในการดำเนินงานตามหลักธรรมาภิบาลต่อไป

 (นายโยธิน เดือนจำรูญ)

 ท้องถิ่นจังหวัดชัยนาท